JohanHeinsen/ENO huggingface dataset:
Odense Adresse-Contoirs Efterretninger, 1820-09-04
Jeg Undertegnede, der har tilbragt en stor Deel af miLivmed at undervise unge Mennesker, ønsker at faae 3 eller 4 saadanne i Huset, for at undervile dem i de akademiske Videnskaber. Der skal blive tilbørligen sørget saavel for deres videnskabelige som sædelige Dannelse, og Betalingen skal blive saa billig som muligt. L. From, Vaarhasse Præstegaard pr. Kolding. Sognepræst. Til førstkommende Michaeli Fløttetid - ja endog strax, om forlanges - er hele nederste eller Stue-Etagen med Kjælder, Loftsleilighed, Staldrum og øvrige Beqvemmelig heder at faae til Leie i afgangne Guldsmed Theilgaarde Gaard No. 188 i Odense Korsgade; med Værelserne følge de fornødne Jernkakkelovne. Man henvender sig til Eieren Kancellieraad Friis, der ogsaa til samme Tid haver nogle Leievaaninger paa Holsedore ledig.
Odense Adresse-Contoirs Efterretninger, 1820-09-04
Til næstkommende Mai 1821 kan et Herskab eller anden Lysthavende bekomme en frie Bondekarl som Skjøbte, hvilken Tjeneste han overmaade godt forstaaer, dog befatter han sig ikke med at dressere Hunde. Hans Opholdsted erfares hos Fabrikør Falck Odense.
Odense Adresse-Contoirs Efterretninger, 1820-09-04
Et i denne Byes Østergade beliggende Huus under No. 22. bestaaende af 9 Fag 1 Etages Egebindingsværk, med Brandmuur og gibsede Værelser til Gaden, samt en Halvtagbygning i Gaarden, Portindkjørsel og en liden Hauge, er underhaanden paa moderate Vilkaar at erholde tilkjøbs, naar Mandes- angaaende henvender sig til Undertegnede. Huset er vel vedligeholdt og godt indrettet, saavel for en Handlende i det Mindre, som en Haandværksmand. Assens den 29 Juli 1820. H. H. Jeppesen, Sagfører.
Odense Adresse-Contoirs Efterretninger, 1820-09-04
Efter Forlig og passeret Udlæg, bliver Skomager Jørgen, Thones her i Byens Skattergade beboende Huus stillet til 3de Auctioner: Mandagen den 25 Septbr. samt 9de og 23 Octbr. førstkommende, hver Dags Formiddag Kl. 11 her paa Byens Raadstue. Bemeldte Huus bestaaer af 5 Fag, indrettet til Beboelse for 2 Familier, og har fornøden Gaardsrum med Vand udi, samt en god Hauge. Konditionerne ere til Eftersyn hos Undertegnede. - Svendborg den 19 August 1820. H. L. Wilhjelm, Prokurator boende i Møllergade.
Odense Adresse-Contoirs Efterretninger, 1820-09-04
J Følge udstædt Proklama, der er læst ved vedkommende Over- og Underret, indkaldes herved de, der enten som Arvinger eller som Kreditorer, maatte formene sig berettigede til ogen Fordring paa den her i Byen ved Døden afgangne Handelsmand Rasmus Larsen Hunderups Stervboe, til inden 12 Uger fra Dags Dato at anmelde og beviisliggjøre deres havende Krav paa den Afdøde; til hvilken Tid ogsaa Boets Debitorer ville indfinde sig med hvad de maatte være skyldige. - Assens Byefoged-Kontoir den 16 August 1820.
Odense Adresse-Contoirs Efterretninger, 1820-09-04
Gundorph. En Gartner søger Kondition til 1 November; han forstaaer alt hvad i dette Fag udfordres til at kunde forestaae en derskabs=Have. De, som maatte behøve ham i deres Tjeneste, vilde behage at henvende dem til Gartner Christensen i Odense, som opgiver hans Opholdsted, og hvor tillige hans Skudsmaal og Beviser for Opførsel og Duelighed findes til Eftersyn.
Odense Adresse-Contoirs Efterretninger, 1820-09-04
Mandagen den 11 Septbr. d. A. bliver her paa Byens Raadstue om Formiddagen Kl. 11 afholdt Auction over Bortforpagtningen paa 10 Aar af Jagten paa Svendborg Kjøbstæds Jorder efter de Konditioner, der ved Auctionen blive fremlagte. Svendborg den 26 August 1820. Nellemann.
Odense Adresse-Contoirs Efterretninger, 1820-09-04
Med allerhøieste Tilladelse vil paa Routen imellem Kolding og Hamborg, til de Reisendes Beqvemmelighed, vorde indrettet bedækkede Reisevogne, som skulle følge Pakkeposterne. Disse afgaae fra Kolding til Hamborg hver Mandag og Torsdag, og fra Hamborg til Kolding hver Onsdag og Løverdag, og tager denne Foranstaltning sin Begyndelse, med den fra Kolding til Hamborg Torsdagen den 14 September næstkommende afgaaende Pakkepost. For Befordringen under Bedækningen bliver af hver Reisende at betale 48 s. Sølv pr. Miil, hvorimod der udenfor Bedækningen er anbragt et Sæde, hvor der for hver Plads betales 26 Rbs. Sølv pr. Miil, hvilket saaledes kundgjøres til almindelig Efterretning, med Tilføiende, at de foreløbige Bestemmelser og Betingelser, som ved Benyttelsen af denne Reisevogn blive at iagttage, er til de Reisendes Efterretning opslaaet paa det Kongelige Postkontoir i Kolding. Generalpostdirektionen den 22 August 1820.
Odense Adresse-Contoirs Efterretninger, 1820-09-05
49 Aargang. Fyens Stifts No. 123. Kongelig allene privilegerede. et Adresse-Avis og Avertissementstidende, som forsendes overalt med Brevposten, Danmark og Hertugdømmene. . Redigeres, trykkes og forlægges. af Udgiveren Søren Hempel i Odense. Tirsdagen den 5 September 1820.
Odense Adresse-Contoirs Efterretninger, 1820-09-05
J udhold. Kongehuset. Lovgivning. Offentlige Foranstaltninger. Videnskabelighed. Tildragelse. Blandinger Odense.
Odense Adresse-Contoirs Efterretninger, 1820-09-05
Fædrelandet. Kongehuset. Hs. Durchlauchtighed, Prindses Juliane Louise Amalie, Abbedisse for Frøken=Konventet i Itzehoe, der i nogle Uger har været i Kjøbenhavn paa Besøg hos Hs. Kongelige Søster, afgik i Tirsdag i Morges den 29 f. M. til Kiel med Damp=Paketten, som dog, formedelst stormende Veir, maatte ligge over ved Ca 4 strup indtil samme Dags Aften Kl. 9.
Odense Adresse-Contoirs Efterretninger, 1820-09-05
Hr. Fitzgerald, der som Storbrittannisk Gesandt gaaer til Stokholm, ankom den 30 August til Kjøbenhavn paa en engelsk Fregat fra London, og blev, tilligemed Chefen for Fregatten, Hyde Parker, og tvende andre af sine Landsmænd, Dhrr. Grant og Moore, Dagen derefter forestillet Hs. Majestæt Kongen.
Odense Adresse-Contoirs Efterretninger, 1820-09-05
Lovgivning. 16 Aug. 1820. - Plakat af følgende J. Jndhold: Vi Frederik den Sjette, af Guds Naade, Konge til Danmark, &c. &c. Gjøre vitterligt: at da Tvivere opstaaede om, hvorvidt den 24 s. i Forordningen af 20 Juni 1788, i Følge hvilken de unge Mennesker af Bonde de standen, der beviisligen have gjort Fremgang i Studeringer have Adgang til Fritagelse for Værnepligten, bør anvendes paa Andre end dem, der have bestemt sig til de Studeringer der udgjøre Gienstanden for Underviisningen i de lærde e Skoler, saa ville Vi allernaadigst have fastsat: at foranført Bestemmelse for Fremtiden blot skal komme dem tilgode, som med Vidnesbyrd fra en offentlig Lærer i de lærde Sko g ler bevise, at have gjort Fremgang i de Studeringer, der se udgjøre Gienstanden for Underviisningen i disse Skoler, i hvilke i øvrigt skulle blive staaende i Lægdsrullen, indtil de efter aflagt offentlig Prøve ved Kjøbenhavns Universiter ere optagne til akademiske Borgere, hvorefter de af Landmilicesessionen kunne aldeles udslettes af Rullen og meddeles s Fripass. Dog skulle de Værnepligtige, som enten allerede have underkastet sig den ved Kjøbenhavns Universitet anordnede danske juridiske Exammen, eller nogen af de øvrige allernaadigst anordnede Examina, som hidtil lige med denne have givet Adgang til Fritagelse for Udskrivning, ligesom ogsaa de, der allerede have begyndt at forberede sig til nogen af disse Examina og inden 1/2 Aar fra denne Vor allernaadigste Plakats Datum virkeligen underkaste sig en af de forommeldte Examina, behandles efter de hidtil fulgte Regler. Offentlige Foranstaltninger. Da et i forrige Maaned fra Vestindien hidkommet Skib havde medbragt nogle Klædningsstykker, som tilhørte en i Algier af Pesten bortrykket Skibs=Kapitain, og disse Klæder vare blevne 1 bragte i Land, uden ved Ankomsten at have været anmeldte og anordningsmæssig behandlede, er Huset Nr. 251 ved Holmens Canal, hvor bemeldte Klæder vare blevne indbragte, men hvor forøvrigt intet Sygdomstegn har yttret sig, i Følge den Kongelige Qvarantaine-Kommissions Skrivelse til Politiedirekteuren af 31 f. M. indtil videre spærret. Den Opmærksomhed, som her er viist, er det bedste Vidnesbyrd om den Kongelige Qvarantaine=Direktions store Aarvaagenhed over den offentlige Sundhedspleie.
Odense Adresse-Contoirs Efterretninger, 1820-09-05
Ved Lands=Over, samt Hof= og Stads=Retten er i første Jnstants i Mai Maaned d. A. afsagt 10 og i Juni 7, ved Kjøbenhavns Politieret i Mai 7 og i Juni 5 Domme i Tyvssager.
Odense Adresse-Contoirs Efterretninger, 1820-09-05
Videnskabelighed. Professor Finn Magnussen fra lægger sig i Statstidenden at have skrevet det falbudne Skrift under Titel: "Prof. Finn Magnussens Beviis for at vore Kunstnere ved Reiser til Jsland kunne naae det Samme, som ved at reise til Jtalien eller Rom, med Anmærkninger af L. Jacobsen, ja ikke engang nogensinde havt en saa afsindig Mening, hvoraf følger, at den anførte Bogtitel er alde. les falsk og usandfærdig.
Odense Adresse-Contoirs Efterretninger, 1820-09-05
Litteraturtidenden leverer en Recension af Pastor Knud Aagaards, Beskrivelse over Tørning Lehn i Slesvig, hvilken Forfatter allerede er hæderlig bekjendt i den danske Litteratur ved sin Beskrivelse over Thy. Anden Afdeling af førstnævnte topographiske Skrift giver et Begreb om den besynderlige Blanding af slesvigsk og dansk Jurisdiktion, der finder Sted især i den nordvestlige Deel af Sønderjylland. Beboerne er ikke anviist deres Øvrighed efter nærmeste Beliggenhed, men næsten skulde Man troe, at det var skeet after Lodkastning. Bønder, som boe ganske nær ved, endog Norden for Ribe, maae reise derfra, tildeels igjennem Ribe, for at søge deres Foresatte adskillige Miil borte, i Haderslev eller andetsteds, imedens andre langtbortliggende maae søge deres Foresatte i Ribe. Jkke allene i samme Sogn, men i samme Bye, staae nogle under dansk, andre under; Slesvigs Forfatning, ja een og samme Mand sorterer undertiden under forskjellige Jurisdiktioner efter hans forskjellige Grundstykker. Den ene Naboe adlyder danske Love, yder Afgivter efter dansk Vægt, Maal og Mynt, medens den anden Naboe har alt paa den modsatte Fod. Mange Embedsmænd og Beboere høre i det Verdslige under det flesvig-holsteentlauenborgske, men i det Geistlige under det danske Kancellie. Love, Jndretninger og Jnddeelinger ere saaledes blandede i hinanden. J eet og samme Sogn høre, nogle under eet slesvigsk Amt, andre under et andet. Man kan boe indenfor en vis Øvrigheds Distrikts Grændser og dog udenfor dens Jurisdiktion; ja der gives Exempler paa, at et Huus er bygget paa flere Distrikters Grund, saa at Beboerne kun behøve at gaae ind i en anden Stue, for at være under en anden Øvrighed. (?)
Odense Adresse-Contoirs Efterretninger, 1820-09-05
Tildragelse. Søndagen den 27 August om Morgenen trak et stærkt Tordenveir op over Slagelse, og en Lynstraale Slog ned i et Baghuus, som var fyldt med Høe, hvilket øieblikkelig antændtes. Hele Gaarden stod herved i den øiensynligste Fare, men samme afvendtes snart ved det virksomme Brandkorpses Anstrængelse, der med Hurtighed, og Orden lykkelig fik Jlden dæmpet.
Odense Adresse-Contoirs Efterretninger, 1820-09-05
Blandinger. Den 31 f. M. ankom en russisk Eskadre, bestaaende af et Linieskib og 2 Fregatter, bygte i Archangel, paa Hovedstadens Rhed.
Odense Adresse-Contoirs Efterretninger, 1820-09-05
Briggen Møen, som i Aar under Kommando af Hr. Kapitain, Ridder af Dannebroge og Dannebrogsmand P. F. Wulff har været ude for at øve Kadetter, er den 25 f. M. indlagt igjennem Bommen efter fuldendt Krydstogt.
Odense Adresse-Contoirs Efterretninger, 1820-09-05
Da Prisen paa Byg er saa flau, fordi den i Kjøbenhavn slet ikke finder nogen Søgning, foreslaaes at bruge denne Kornsort til Hestefoder samt til Føde for Stude, Sviin, og Gjæs, og sælge Havreen, som nu efterspørges til Udførelse til Engelland.
Odense Adresse-Contoirs Efterretninger, 1820-09-05
Skuespillene paa Kbhavns Theater skulde den 4 dennes aabnes med Bonton blandt Borgerstanden, et nyt Lystspil oversat af Engelsk. Følgende nye Stykker ere bestemte til at opføres i den første Maaned: Tegnebogen, Skuespil i 3 Akter af Kotzebue; Wallensteins Leir af Schiller, oversat af Professor Rahbek; Tro Jngen for vel, Lystspil i 1 Act. af Carl Schall, oversat af Kammerraad Thortsen; De to Virtuoser, Syngespil i 1 Act, oversat efter Lulliet Quinault til Nicolo Jsouards Musik, og endelig Dyder og Penge, Lystspil i 5 Atter efter det Engelske.
Odense Adresse-Contoirs Efterretninger, 1820-09-05
Chefen for 1ste Komp. af Hs. Majestæt Kongens Livkorps, F. L Bernth, bekjendtgiør, at han, med Hensyn til de i Student J. A. Dyssels Skrift og Justitzen ved bemeldte Korps imod ham fremførte Paasagn, har begjerSagen undersøgt af Vedkommende, og skal til sin Tid fremlægge Undersøgelsens Resultat for Publikum.
Odense Adresse-Contoirs Efterretninger, 1820-09-05
Efter Bekjendtgjørelse fra Administrationen for de i Aaret 1819 optagne Kongel. danske Laans Afbetalingsfond skulde den 1 d. M. følgende No. udbetales i Altona Nr. 45, 159 og 408, hvert med 4000 Mk. Bco.; 1053 A. c. B. og og 1367 A. & B., hvert Litra med 2000 Mk.; 1559 A.B. C. D. og 31 A. B. C. D., hvert Litra med 1000 Mk.; 1979 med 720 Mk.; 5381, 3028 og 3610, hvert med 360, Mk.; 4003 med 220 og 4244 med 180 Mk. Bco.
Odense Adresse-Contoirs Efterretninger, 1820-09-05
Odense. Det forhaabede stadige Veir, som var saa ønskeligt for Høstens sidste Alt, fik endnu denne Gang ikke Varighed. Uden at kunne sige det kom fra Regnhjørnet, da Vinden var Nordost, øste Vandet allerede ned hele Søndagen og Luften truer endnu med mere Regn. Det kommer nu an paa, hvorvidt Man vil faae Held til at profitere af den sjeldne Soele eller rettere Jordformørkelse, som indfalder paa Torsdag, da næsten 1 1/2 Dele (vel at mærke!) ikke af Solens Skive, men af dens Diameter, som her er Maalestokken og udgjør noget mindre end 1 1/2 Dele af Solen, bliver formørket eller skjules af Maanen. Da denne nemlig vil være i en saadan Afstand fra Jorden, den for Øiet er noget mindre end Solen, saa kan denne ei heller ganske bedækkes af Maanen, og Formørkelsen bliver derfor heller ikke noget Sted total, som overalt totale Soelformørkelser ere saa sjeldne, at af 59 synlige Formørkelser, som indtræffe fra Aar 1774 indtil 1900, bliver ikke een eneste total. Derimod vil den forestaaende Soelformørkelse paa flere Steder blive central c: at Solens og Maanens Middelpunkt falde sammen, og ring formig, da den mørke Maane træder ganske ind i Soelskiven saaledes, at endnu en Ring af denne bliver synlig. For vor Jord begynder denne Formørkelse Kl. 6, 13 Min. (strax efter Middag) under 287, 2 Længde og 600 nordlig Brede, ved Solens Opgang paa Østkysten af Hudsonsbugten og ophører igjen ganske Kl. 5, 34 Min. under 37, 32 Længde og 2, 18 Nordlig Brede ved Solens Nedgang i Kongeriget Mujaco i det indre Afrika. Ringformig (og tildeels central) vil den sees i Jishavet, det gamle Grønland, Nordsøen, Bergen i Norge, den største Deel af Jydland (maaskee ogsaa paa Vestkanten af Fyen) Slesvig og Holsteen, næsten hele Holland, i det hele vestlige, en Deel af det nordlige og østlige samt den største Deel af det sydlige Tydskland, Elsatz, Tyrol, det østlige Schweitz, Dalmatien, næsten hele Jtalien, det hele Adriatiske og en stor Deel af Middelhavet, den største Deel af det gamle Grækenland, Palæstina, Nedre=Egypten, den nordlige Deel af det røde Hav, Arabien og næsten til den persiske Havbugt. Den ringformige Formørkelse varer paa Jorden 2 T. 18728" og hele Formørkelsen 5 T. Over Europas Fastland kan Man med Vished forudsige, at Formørkelsen vil vise sig ringformig i en Strækning af 65 til 70 Miles Brede, hvori ligge Stæderne Bremen, Göttingen, Gotha, Kassel, München, Frankfurt a. M. &c. nogle faa Miles Distance paa begge Sider af bemeldte i Strækning bliver det tvivlsomt, hvorvidt den viser sig ring formig, f. Ex. i Wismar, Magdeburg, Wittenberg og Leipzig paa den ene, i Amsterdam Haag, Aachen, Basel, Malland a. paa den anden Side.
Odense Adresse-Contoirs Efterretninger, 1820-09-05
Her i Odense kan Formørkelsen ventes at ville tage sin Begyndelse Efter Middeltid omtrent Kl. 1, 8 Min., at være paa sit Høieste (da næsten 11 Tommer 6 Min, er formørket, Kl. 2, 35 Min. og at endes Kl. 3, 54 Min. For Videnskaben er det af megen Vigtighed, at der paa ethvert Sted, anstilles nøiagtige Jagttagelser, hvis Veiret (som Man maa ønske) tillader det, over hvor længe Formørkelsen der i Alt varer, og om den bliver ringformig, hvorved Astronomen og Geographen sættes istand til at forbedre Maanetavlerne og berigtige Landkortene i Henseende til Stedernes sande geographiske Beliggenhed paa Jorden, som tildeels endnu uvis, hvilket iblandt andet erfaredes ved Soelformørkelsen den 19 Novbr. 1816, der for Warschau skulde have været total, men ikke blev det. Slige Jagttagelser kunne gjøres ved Hielp af et simpelt, over et tændt Lys anløbet Glas og et almindeligt Sekunduhr. Beklageligt vilde det nu være, om tyk og skyfuld Luft lod Os gaae Glip af dette interessante Phænomen, som Mang af Os ikke ville opleve Mage til, da en saa stor Soelformorkelse ikke igjen indtræffer før om 22 Aar (8 Juli 1842). Jhenseende til Virkningerne vil det endnu ikke være af Veien at bemærke, at egentlig Mørke eller Nat ikke kan ventes under Formørkelsen, da dog selv paa Steder, hvor den viser sig ringformig, bliver 1/2 Deel af Solen tilbage, der altid vil kunne yde saa megen Oplysning, som ellers har Sted udi skyet Luft. Hiint skeer allene ved totale Formørkelser, som f. Ex. den 22 Mai 1724, da det i Paris var ganske mørkt i 2 1/2 Minuter og Man kunde see Stjernerne hvilket iaar ikke vil være muligt, Ven uis maaskee undtagen som staaer 41, Vestlig for Solen. Snarere vilde maaske spores Forandring i Veiret og Temperaturen, ligesom ved de ringformige Formørkelser 1737 og 1748, da der paa nogle Steder reiste sig en Orkan med Snee og Regn og sporedes en følelig Kulde, hvorfor det ogsaa vil være nyttigt, ved denne forestaaende Soelformørkelse at iagttage saavel Thermometrets som Barometrets Standpunkt.
Odense Adresse-Contoirs Efterretninger, 1820-09-05
Vi ville nu haabe det Bedste af Veiret,
Odense Adresse-Contoirs Efterretninger, 1820-09-05
Befordringer og Afgang. Under det danske Kancellie: den 23 August er 1ste Lærer ved Herlufsholms lærde Skole, Dr. Philosophia H. B. Melchior, beskikket til Overlærer og forundt Titel af Professor samt Rang med Professores extraordinarii ved Kjøbenhavns Universitet; anden Lærer ved samme Skole N. Fogtmann, beskikket til Overlærer; hidtilværende Sognepræst for Hummel, Voldbye og Sall Menigheder i Aarhuus Stift, J. G. Men niche, beskikket til Sognepræst for Foldbye og Zeuthen Menigheder i samme Stift; hidtilværende personel Kapellan for Vemmeløv og Hemmeshøi Menigheder i Sjællands Stift, J. Westengaard, bestikket til personel Kapellan for Hyllested, Vensløv og Holsteinborg Menigheder i samme Stift. Den 25de, Assessor i den Kongelige Landsoverret samt Hof= og Stadsret, P. Schiønning, beskikket til 2den Borgmester i Kjøbenhavn; Auditeur ved Søe-Etatens kombinerede Ret, J. P. With, til tillige at være surnumerair Assessor i den Kongelige Lands Overret samt Hof= og Stadstet. Under det slesvig-holsteen lauenborgske Kancellie: Den 8 August er Archidiakonus F. A. Schrørdter i Oldenborbeskikket til Sognepræst sammesteds og tillige til Provst i Provstiet Oldenborg. Den 22de, Gjestgiver J. M. F. Schrøddai Segeberg til 3die Raadmand sammesteds, og Deputeret Borger H. Timm i Friederichstadt til Raadmand der paa Stedet.
Odense Adresse-Contoirs Efterretninger, 1820-09-05
Vacancer. Under det danske Kancellie: Torn by og Vidstrup Sognekald i Aalborg Stift, 170 Rbd. Hvornum og Snæbum Sognekald i Aarhuus Stift, 175 Rbd.
Odense Adresse-Contoirs Efterretninger, 1820-09-05
Til Formanden i Embedet Hr. Hopp svares i aarlig Pension 20 Tdr. Rug, 12 Tdr. Byg og 30 Tdr. Havre, betalte efter Kapitelstaxt, samt 20 Rbd. Sølv. Reerslev og Vedbye Sognekald i Sjelland, 300 Rbd.
Odense Adresse-Contoirs Efterretninger, 1820-09-05
Dødsfald. Kongel. Fuldmægtig J. F. Briegheel, 46 Aar; Bogholder J. Nybroe, 56 Aar; Skibskaptain C. Jessen; Alle i Kjøbenhavn. Frue Krigsraadinde H. Lund, fød Bork, 40 Aar, i Ringkjøbing.
Odense Adresse-Contoirs Efterretninger, 1820-09-05
Avertissements. Paa Adressekontoiret faaes: Om den ringformige Soelformørkelse den 7 Sept. 1820 især for Danmark, med Kaart og Kobber ved G. F. Ursin. 24 s.
Odense Adresse-Contoirs Efterretninger, 1820-09-05
Spaniens Testament, en politisk Afhandling. Efter et Spansk Haandskrivt fra det attende Aarhundrede, udgiven af Professor N. H. S. Bloch. 4 Mk. heftet.
Odense Adresse-Contoirs Efterretninger, 1820-09-05
Nogle Bidrag til et Skilderie af Justizen og de Undergivnes Behandling ved Hs. Majestæt Kongens Livkorps af J. A. Dyssel og et lidet Tillæg af Engelbreth. 28 sk. heftet.
Odense Adresse-Contoirs Efterretninger, 1820-09-05
Post-Kort over Danmark og Hertugdommene i Steentryk. 5 Mk. Europa og Amerika eller den civilicerte Verdens fremtidige Forhold, af Statsraad C. F. v. Schmidt Phiseldek. Oversat og forsynet med Anmærkninger af D. Didrichsen, og H. A. Martensen. 2 Rbd. heftet.
Odense Adresse-Contoirs Efterretninger, 1820-09-05
Efter Forlangende af Udlægshaverne, bliver foretaget paa Odense Raadstue offentlig Auction over Klædefabriker Schrøders Gaard, beliggende her i Staden paa det store Torv under No. 576, nemlig: 1ste Gang den 12 September, 2den Gang den 26 s. M. og Formiddag Kl. 10. 3die og sidste Gang den 17 October Denne Gaard bestaaer af: a) Et Forhuus til Gaden, 19 Fag, 2 Etager, Muur- og Bindingsværk, Tegltag, Kielder, samt gibsede og tapetserede Værelser. b) En Sidebygning mod Vesten, 14 Fag, een Etage, Muur og Bindingsværk, indrettet til Stald og Kamre. c) En dito mod Østen, 14 Fag, Muur- og Bindingsværk, indrettet til Fabriksbrug, med Kielder under. d) En Tverbygning mod Syden, 14 Fag, indrettet til Materialhuus. e) Passende Gaardsplads med Pompevand og en temmelig stor Hauge med gode Frugttræer. i Hvilket herved bekjendtgjøres i Statstidenden i Kjøbenhavn og Fyens Stifts Aviser i Overeensstemmelse med Plakaten af 12 April 1817 og det Kongel. danske Kancellies Skrivelse af 6 Juni d. A., til alle Vedkommendes Efterretning. Odense den 17 August 1820. Bendz.
Odense Adresse-Contoirs Efterretninger, 1820-09-05
Sidst i forrige Maaned er, paa et Sandrev mellem Øen Lyøe og Fyen, af 2de Fiskere fra Lyøe opfisket og dertil op bjerget 20 hele Stænger fladt Jern af forskjellig Længde, samt 2 mindre Stykker. Eieren indkaldes herved til, inden befalet Tids Forløb, at melde sig her med behørig Legitimation, for mod billig Bjergeløn, og de paagaaende Omkostningers Betaling, at erholde det Bjergede udleveret. Holsteenshuus pr. Faaborg den 17 Juli 1800.
Odense Adresse-Contoirs Efterretninger, 1820-09-05
Paa Lahnsbesidderens Hr. Kammerherre, Baron v. Holsterns Vegn, efter Ordre, J. Madsen, Forvalter. Over efterfølgende Parceller af Voltinggaards Jorder, nemlig Nr. 56 i Hyrdeskovene, af Hartkorn Ager og Eng 1 Skp. 2 Fdkr. 1 1/2 Alb. og Skovskyld 2 Fdkr., Nr. 8 Hartkorn Ager og Eng 2 Fdkr. 2 1/4 Alb. og Skovskyld 1 Fdkr. 1 Alb., Nr. 103 af Hartkorn Ager og Eng 2 Fdkr. 1/5 Alb. og Skovskyld 1 Fdkr. 2 Alb. samt No. 104 af Hartkorn Ager og Eng 2 Fdkr. 1/2 Alb., og Skovskyld 2 Fdkr. 1/4 Alb., der efter Udlæg og Domme tilhører afg. Forpagter Waldtløws Stervboe, bliver herved, efter Forlangende af Skifteforvalterne udi bemeldte Stervboe, foretaget offentlig Auction paa Sunds Gudme Herreds Tingsted i Svendborg, nemlig: 1ste Gang den 21 September, 2den Gang den 5 October og 3die og sidste Gang den 19 October, Formiddag Kl. 10. efter de paa Auctionsstedet bekjendtgjørende Konditioner: hvilket herved bekjendtgjøres i Overeensstemmelse med Plata ten af 22 April 1817 og Kancellie=Skrivelsen af 6 Juni 1820. Sunds=Gudme Herredskontoir i Svendborg den 19 August C. Christensen.
Odense Adresse-Contoirs Efterretninger, 1820-09-05
Forpagtning. Brathingsborg og Bisgaards Hovedgaarde paa Samsøe, blive ved offentlig Auction bortforpagtede Fredagen den 22 September. Auctionen holdes paa Brathingsborg paa Samsøe. Hver enkelt Hovedgaard, saavelsom ogsaa begge samlede, blive opraabte til Bortforpagtning i 10 Aar fra 1 Mai 1821. Auctions=Konditionerne blive til Eftersyn 8 Dage før Auctionen, paa Postgaardene i Aarhuus, Kallundborg og Odense, i de tre Hjorter i Kjøbenhavn samt paa Samsøe hos undertegnede Grevskabets Forvalter. Det bemærkes, at der ei holdes Hollænderie, men Stude ved disse Gaarde. Ørnslund paa Samsøe den 16 August 1820. Stahl.